Diari Oficial de la Generalitat Valenciana


Sumari del DOGV 6361, del 23-09-2010 (2010/10321)

Notificació del laude emés per la Junta Arbitral de Transports de València. Expedient número V-75/2010.
-------------------------------------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10740


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-75/2010. [2010/10930]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Dialore Investment, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente, que excusa l'assistència a l'acte. Palmira Martínez Ferri, que excusa l'assistència a l'acte. Secretària-vocal: Amparo Peris Catalá. Parts. Reclamant: Comercial Virosque, SL, representada per Francisco David Jaime García. Reclamat: Dialore Investment, SL, que no compareix a l'acte de la vista.  
A València, 7 de juliol de 2010, a les 17.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-75/10, i es procedix a la realització de la vista oral respecte de la reclamació següent: impagament de ports. Incompareixença del demandat.  
Iniciada la vista oral, el president procedix a comprovar la identitat de la part compareixent i la qualitat amb què intervé.  
A la part reclamada se li va notificar la demanda i la citació a la vista per al dia 07.07.2010 per mitjà d'un escrit rebut el 18.06.2010 per José Soriano Gimeno, segons està acreditat amb l'avís del rebut expedit pel Servici de Correus i que consta en l'expedient.  
Concedida la paraula a la reclamant, esta deixa basada la seua reclamació en els següents:  
Antecedents de fet  
Primer. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que estan reflectits en el text de les factures corresponents. A continuació es van presentar al cobrament les factures núm. FVC804007 de 10.04.2008 per un import de 1.113,60 euros, la núm. FVC804112 de 20.04.2008 per un import de 313,20 euros, la núm. FVC805009 de 10.05.2008 per un import de 1.113,60 euros, la núm. FVC806010 de 10.06.2008 per un import de 556,80 euros i la núm. FVC807252 de 31.07.2008 per un import de 1.461,60 euros. Les factures ressenyades sumen la quantitat de 4.558,80 euros. Tots els rebuts corresponents a cada una de les expressades factures van ser tornats als seus respectius venciments.  
Realitzades diverses gestions de cobrament sense aconseguir-ho, és per això que se sol·licita que una vegada que siga reconegut el seu dret es condemne la reclamada al pagament de la quantitat de 4.558,80 euros.  
S'apliquen els següents:  
Fonaments jurídics  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
3. Donada l'absència de les vocals representants d'Empreses Carregadores i de la Federació de Transportistes, que van excusar l'assistència a l'acte, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, cosa que determina el dret al cobrament per part de la reclamant.  
No hi ha hagut cap manifestació en contra de la demandada expressada durant el procediment.  
Per tot això, valorades les declaracions manifestades en la vista i en la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Comercial Virosque, SL, representada per Francisco David Jaime Garcia contra Dialore Investment, SL, ja que dels fets relatats, dels documents probatoris i de les declaracions efectuades s'establix que, ja que s'han realitzat els transports reclamats dins de les condicions contractuals del conveni, ha de ser abonat el seu import.  
Per tot això, Dialore Investment, SL, haurà d'abonar a Comercial Virosque, SL, la quantitat de quatre mil cinc-cents cinquanta-huit euros amb huitanta cèntims (4.558,80 €).  
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels deu dies següents al de la notificació del laude, es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Una vegada transcorreguts vint dies des de la notificació d'este laude a les parts, es podrà instar l'execució forçosa, davant del Jutjat Mercantil de València, de conformitat amb el que establixen els articles 44 i 45 de la Llei d'Arbitratge i el 548 de la Llei 1/2000, de 7 de gener, d'Enjudiciament Civil.»  
Els esmentats terminis dels recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 14 de setembre de 2010.- El president de la Junta Arbitral de Transports de València: Ramón Escrig Moreno.